අව් වැසි මධ්‍යයේ ඔවුන් අද දිවි ගෙවන්නේ බස් නැවතුම්පළකයි.දස මසක් කුස දරා මෙලොවට බිහිකර ලේ කිරිකර පොවා දරුවන් ඇති දැඩි කරනා මාපිය සෙනෙහෙසට සමකල හැකි කිසිවක් ලොව නැහැ.ඒ සෙනෙහසට නිගා දුන් තම එකම දියණිය විසින් පළවා හැරි මේ මාපිය යුවළ අපට හමුවූයේ මැදිරිගිරිය බස් නැවතුම්පොලේ සිටියදීයි.අපට හමුවන විටත් ඔවුන් මෙහි පැමිණ දින 5ක් ගතව තිබුණා.සීලවති මව සහ ජෝතිපාල පියා පදිංචිව සිට ඇත්තේ මිනුවන්ගොඩ ප්‍රදේශයේයි.දරු දුක වෙනුවෙන් කවදත් හිත් උණුවන මොවුන් තමන් දිවි ගෙවූ නිවස දියණියගේ මුදල් අවශ්‍යතාවක් සපුරාදීමට විකුණා ඇත්තේ 2019 වසරේදීයි.ඒ කෙදිනක හෝ දියණිය තමන් මහ පාරට ඇද දමනු ඇතැයි ඔවුන් විශ්වාස නොකළ නිසාවෙන්.